CELEX: 32012R1126
Language: da
Date: 2012-11-26 00:00:00
Title: Kommissionens gennemførelsesforordning (EU) nr. 1126/2012 af 26. november 2012 om tarifering af varer i den kombinerede nomenklatur

1.12.2012   
            
            
               DA
            
            
               Den Europæiske Unions Tidende
            
            
               L 331/11
            
         KOMMISSIONENS GENNEMFØRELSESFORORDNING (EU) Nr. 1126/2012
   af 26. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i tabellen i bilaget, tariferes i den kombinerede nomenklatur i den i kolonne (2) i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et bærbart batteridrevet multifunktionsapparat, der måler ca. 9 × 5 × 1 cm, der består af:
                  
                              —
                           
                           
                              en LCD-farveskærm med en opløsning på 320 × 240 pixel og en skærmdiagonal på ca. 5 cm (2,5 tommer)
                           
                        
                              —
                           
                           
                              en mikrofon
                           
                        
                              —
                           
                           
                              en indbygget hukommelse på 4 GB
                           
                        
                              —
                           
                           
                              en FM-modtager
                           
                        
                              —
                           
                           
                              en USB-grænseflade
                           
                        
                              —
                           
                           
                              en udgang til hovedtelefoner
                           
                        
                              —
                           
                           
                              kontrolknapper
                           
                        Apparatet har følgende funktioner:
                  
                              —
                           
                           
                              radiofonimodtagelse
                           
                        
                              —
                           
                           
                              lydoptagelse og -gengivelse
                           
                        
                              —
                           
                           
                              videooptagelse og -gengivelse
                           
                        
                              —
                           
                           
                              taleoptagelse
                           
                        
                              —
                           
                           
                              visning af still- og videobilleder
                           
                        Apparatet understøtter følgende formater: MP3, WMA, WAV, WMV og JPEG.
                  Apparatet kan tilsluttes en automatisk databehandlingsmaskine med henblik på downloading og uploading af filer.
               
               
                  8527 13 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8527, 8527 13 og 8527 13 99.
                  Apparatet opfylder flere funktioner under afsnit XVI, herunder radiofonimodtagelse med lydoptagelse og -gengivelse, videooptagelse eller -gengivelse samt visning af still- og videobilleder. I henhold til bestemmelse 3 i nævnte afsnit, bør varen tariferes efter apparatets hovedfunktion.
                  På baggrund af de objektive kendetegn, såsom apparatets disponible hukommelse og den lille skærm med lille opløsning, er funktionerne til videoafspilning, -optagelse og -gengivelse sekundære funktioner.
                  Apparatets hovedfunktion er derfor radiofonimodtagelse kombineret med lydoptagelse eller -gengivelse.
                  Apparatet skal derfor tariferes under KN-kode 8527 13 99 som "andre apparater, kombineret med lydoptagere eller lydgengivere".